Voodoo Lounge

Το Voodoo Lounge είναι το 20ο βρετανικό και 22ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 11 Ιουλίου του 1994 μέσω της δισκογραφικής εταιρείας "Virgin Records".

Αυτό ήταν το πρώτο άλμπουμ που ηχογράφησε το συγκρότημα ως τετραμελές σχήμα, μετά την αποχώρηση του Μπιλ Γουάιμαν. Τη θέση του πήρε ο Ντάριλ Τζόουνς, χωρίς να γίνει ποτέ επίσημο μέλος των Rolling Stones. Η ηχογράφηση του "Voodoo Lounge" πραγματοποιήθηκε στα τέλη του 1993 στα "Windmill Lane Studios" του Δουβλίνου και στις αρχές της επόμενης χρονιάς στα "A&M Studios" του Λος Άντζελες.

Ο δίσκος τους έδωσε το πρώτο τους βραβείο Γκράμι στην κατηγορία του καλύτερου rock άλμπουμ, όπως και τον πρώτο τους # 1 δίσκο στα τσαρτ της Μεγάλης Βρετανίας μετά το "Emotional Rescue" του 1980. Επίσης, σκαρφάλωσε στην κορυφή του καταλόγου επιτυχιών στην Αυστρία, την Αυστραλία, τον Καναδά, την Ολλανδία, τη Γερμανία, τη Νέα Ζηλανδία και την Ελβετία.

Παράλληλα, τέσσερα σινγκλ κυκλοφόρησαν για την προώθηση του δίσκου, με το "Love Is Strong" να μπαίνει στο βρετανικό Top-20 και τα "You Got Me Rocking", "Out of Tears" και "I Go Wild" να σκαρφαλώνουν στο Top-40.

Λίστα Τραγουδιών
 Όλα τα κομμάτια είναι συνθέσεις των Μικ Τζάγκερ και Κιθ Ρίτσαρντς.

Θέσεις τσαρτ

Βραβεία
Voodoo Lounge (άλμπουμ)
 Ηνωμένο Βασίλειο (BPI Certification): Χρυσός 
 Ηνωμένες Πολιτείες (RIAA Certification): 2 x πλατινένιος 
 Γαλλία (SNEP Certification): 2 x χρυσός 
 Καναδάς (CRIA Certification): 3 x πλατινένιος 
 Ολλανδία (NVPI Certification): Πλατινένιος 
 Αυστρία (IFPI Certification): Χρυσός 
 Ελβετία (IFPI Certification): Χρυσός 
 Γερμανία (BVMI Certification): Πλατινένιος 
 Ισπανία (PROMUSICAE Certification): Χρυσός 
 Ιαπωνία (RIAJ Certification): Χρυσός 
 Νορβηγία (IFPI Certification): Χρυσός

Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Voodoo Lounge" ήταν οι εξής:
 Μικ Τζάγκερ - φωνητικά, φυσαρμόνικα, κιθάρα, μαράκες, καστανιέτες
 Κιθ Ρίτσαρντς - κιθάρα, φωνητικά, πιάνο, ντέφι
 Ρον Γουντ - κιθάρα, φωνητικά
 Τσάρλι Γουάτς - τύμπανα, ντέφι

Γκεστ συμμετοχές
 Ντάριλ Τζόουνς - μπάσο
 Τσακ Λιβέλ - πλήκτρα, πιάνο, αρπίχορδο
 Μπέρναρντ Φάουλερ - φωνητικά
 Μπόμπι Γουόμακ - φωνητικά
 Φράνκι Γκάβιν - βιολί, σφυρίχτρα
 Μαρκ Ίσαμ - τρομπέτα
 Λούις Τζαρντίμ - κρουστά
 Φλέικο Χιμένεζ - ακορντεόν
 Πιέρ ντε Μποπόντ - κιθάρα
 Φιλ Τζόουνς - κρουστά
 Λέν Κάστρο - κρουστά
 Ντέιβ ΜακΜάρεϊ - σαξόφωνο
 Άιβαν Νέβιλ - φωνητικά, πλήκτρα
 Μπένμοντ Τενκ - πλήκτρα, πιάνο, ακορντεόν
 Μαξ Μπάκα - δωδεκάχορδο μπάσο
 Ντέιβιντ Κάμπεκ - ενορχήστρωση

Παραπομπές

Πηγές
 Voodoo Lounge - The Rolling Stones | Songs, Reviews, Credits | AllMusic
 Voodoo Lounge - Rolling Stone
 The Story of the Rolling Stones' First Four-Man Album, 'Voodoo Lounge'

Δισκογραφία των Rolling Stones
Άλμπουμ του 1994